Det afhænger af, hvilket boliglån man har i dag, og hvor stor familiens risikopræference er.
Hvis man har et fastforrentet lån med en lav kuponrente, er det en god idé at få regnet på sine muligheder, men man skal sørge for også at få rådgivning. Ved en opkonvertering kan man skære en stor bid af restgælden, men hvis der går meget lang tid, inden at renten falder igen, risikerer man et samlet tab, da den månedlige ydelse vil stige eller det månedlige afdrag falde.
Man bør således tage en grundig snak med sin bankrådgiver, inden man siger ”ja tak”.
Lise Nytoft Bergmann